wannaphong/clean_thaiwikipedia huggingface dataset:
# ลัทธิบูชาพญานาค
ลัทธิบูชาพญานาค เป็นลัทธิและประเพณีในการสักการะบูชาพญานาคในฐานะเทพเจ้าองค์หนึ่ง ซึ่งแสดงให้เห็นปรากฏอยู่ทั่วไปในศาสนา ประเพณี และวัฒนธรรม ตลอดจนอารยธรรมโบราณทั่วโลก โดยมองว่าพญานาคนั้นเป็นผู้ถือครองความรู้ ความแข็งแกร่ง และการฟื้นคืนชีพ

ดูเพิ่ม
 นาค
 พญานาค
# ขนมปังหวาน
thumb|180x180px|ขนมปังเมลอน
thumb|180x180px|โคโรเนะช็อกโกแลต
thumb|180x180px|อาเงปัง
ขนมปังหวาน หรือ คาชิปัง  คือขนมปังที่มีแป้งด้านนอกหวานหรือมีไส้ข้างในหวาน อัมปัง ขนมปังแยม และ ขนมปังครีม ได้ชื่อว่าเป็นขนมปังหวาน 3 ชนิดหลักของญี่ปุ่น

 ภาพรวม 
มาตรฐานการติดฉลากอาหารตามพระราชบัญญัติการติดฉลากอาหารของญี่ปุ่นได้แบ่งประเภทขนมปังออกเป็น โชกุปัง ขนมปังหวาน และ ขนมปังชนิดอื่น มาตรฐานการติดฉลากอาหารให้คำจำกัดความขนมปังหวานว่าเป็น "ขนมปังชนิดหนึ่งที่ใช้โดห่อหรือพับครีม แยม หรือ หรือ ไข่มัน หรือวางทับบนแป้งแล้วนำไปอบ โดยแป้งที่อบแล้วต้อง มีความชื้น 10% ขึ้นไป" โดยไม่รวมขนมปังที่อบแป้งในรูปโชกุปัง และรวมถึง "ขนมปังที่แปรรูปโดยใส่ไส้หรือทาด้วยครีม แยม ช็อกโกแลต ถั่ว น้ำตาล เนยเทียม หรือไขมัน ฯลฯ"
# เจ้าหญิงเอลีซาเบ็ทแห่งซัคเซิน
เจ้าหญิงเอลีซาเบ็ทแห่งซัคเซิน  ประสูติเมื่อวันที่ 4 กุมภาพันธ์ พ.ศ. 2373 เป็นพระราชธิดาใน พระเจ้าจอห์นแห่งซัคเซิน กับ อมาลี เอากุสเทอแห่งบาวาเรีย สมเด็จพระราชินีแห่งซัคเซิน เป็นพระขนิษฐาใน พระเจ้าอัลแบร์ทแห่งซัคเซิน กับ พระเจ้าเกออร์คแห่งซัคเซิน เป็นพระราชอัยยิกา (ยาย) ใน พระเจ้าวิตโตรีโอ เอมานูเอเลที่ 3 แห่งอิตาลี พระองค์ทรงเป็นพระราชนัดดา (หลานตา , ยาย) ใน พระเจ้ามัคซีมีลีอานที่ 1 โยเซ็ฟ แห่งบาวาเรีย กับ คาโรลีเนอแห่งบาเดิน 

เจ้าหญิงเอลีซาเบ็ท ทรงเสกสมรสครั้งแรกกับ เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398)เมื่อวันที่ 22 เมษายน พ.ศ. 2393 โดยงานเสกสมรสจัดขึ้น ณ เดรสเดิน โดยชีวิตคู่ของทั้ง 2 เป็นเรื่องของผลประโยชน์มากกว่าความรัก กระนั้น เจ้าหญิงเอลีซาเบ็ท มีพระบุตร 2 พระองค์กับเจ้าชายเแฟร์ดีนันโด คือ
มาร์เกอริตาแห่งซาวอย
เจ้าชายโทมัส ดยุกแห่งเจนัว

ต่อมาพระสวามีพระองค์แรกสิ้นพระชนม์เมื่อวันที่ 10 กุมภาพันธ์ พ.ศ. 2398 ทำให้พระองค์ทรงเป็นม่ายขณะมีพระชันษาเพียง 25 ปี ต่อมาพระองค์ทรงเสกสมรสครั้งที่ 2 กับ นิโคลโล เบอร์นัวด์ มาร์ควิสแห่งราปัลโล เมื่อวันที่ 4 ตุลาคม พ.ศ. 2399 โดยทรงเสกสมรสกันอย่างไม่เปิดเผย เนื่องด้วยเหตุผลเกี่ยวกับพระสถานภาพของพระสวามีพระองค์แรกของพระองค์ ซึ่งการกระทำดังกล่าวทำให้พระเจ้าวิตโตรีโอ เอมานูเอเลที่ 2 แห่งอิตาลี ซึ่งมีศักดิ์เป็นพี่เขยของพระองค์ทรงกริ้วมาก ทรงมีพระราชดำรัส ห้ามพระองค์พบพระบุตร แต่หลังจากนั้น 2 ปี พระเจ้าวิตโตรีโอ เอมานูเอเลที่ 2 ทรงมีพระบรมราชานุญาตให้เจ้าหญิงเอลีซาเบ็ท ทรงพบกับพระบุตรได้ดังเดิม 

ปี พ.ศ. 2425 พระสวามีคนที่ 2 ของพระองค์กระทำการฆ่าตัวตาย เนื่องด้วยชีวิตคู่ของทั้ง 2 ติดขัด และไม่มีความสุข กระนั้น เจ้าหญิงเอลีซาเบ็ทไม่มีพระบุตรจากการเสกสมรสครั้งที่ 2 ในบั้นปลายพระชนม์ชีพ พระองค์ทรงประชวนด้วยพระอาการอัมพาตครึ่งซีก ทำให้ทรงดำรงพระชนม์ชีพประจำวันลำบาก พระพลานามัยทรุดลง ต่อมา พระองค์สิ้นพระชนม์เมื่อวันที่ 14 สิงหาคม พ.ศ. 2455 สิริพระชันษา 82 ปี 
 อ้างอิง 
"Margherita's Mother Dead", The New York Times, Rome, 15 August 1912
# กลุ่มเซี่ยงไฮ้
กลุ่มเซี่ยงไฮ้  เรียกอีกอย่างว่า แก๊งเซี่ยงไฮ้ กลุ่มเจียง หรือ ฝ่ายเจียง หมายถึงกลุ่มอย่างไม่เป็นทางการของเจ้าหน้าที่พรรคคอมมิวนิสต์จีนซึ่งก้าวขึ้นมามีชื่อเสียงภายใต้การนำของเจียง เจ๋อหมิน อดีตเลขาธิการใหญ่พรรคคอมมิวนิสต์จีน ขณะที่เขาดำรงตำแหน่งหัวหน้าพรรคและนายกเทศมนตรีของเซี่ยงไฮ้

การเมืองจีนถูกกำหนดมาอย่างยาวนานด้วยการแข่งขันระหว่างกลุ่มภายในพรรค ซึ่งแต่ละกลุ่มพยายามวางสมาชิกหลักและพันธมิตรของตนในตำแหน่งที่มีอำนาจภายในพรรคคอมมิวนิสต์จีนและรัฐบาลจีน ในคริสต์ทศวรรษ 1990 เมื่อเจียง เจ๋อหมินดำรงตำแหน่งเลขาธิการใหญ่พรรคคอมมิวนิสต์จีน การเมืองจีนถูกครอบงำโดยแก๊งเซี่ยงไฮ้เนื่องจากเจียงพยายามวางผู้ติดตามทางอุดมการณ์ที่ได้รับการบ่มเพาะไว้ในตำแหน่งระดับสูงภายในรัฐบาล ภายใต้การนำของหู จิ่นเทา แก๊งเซี่ยงไฮ้ได้สร้างสมดุลให้กับกลุ่มสันนิบาตเยาวชนคอมมิวนิสต์จีนของหูในรัฐบาล และภายใต้การนำของสี จิ้นผิง แก๊งเซี่ยงไฮ้ยังคงแข่งขันกับฝ่ายของสี จิ้นผิง โดยทั้งสองกลุ่มพยายามจะได้รับความได้เปรียบทางการเมืองผ่านการเสนอชื่อเจ้าหน้าที่ที่ได้รับเลือกให้ดำรงตำแหน่งระดับสูง
# เนคุโรโนะมิโกะ โนะ โคซูมิกุ โฮระ โช
เป็นซีรีส์อนิเมะทางโทรทัศน์ต้นฉบับ ซึ่งผลิตโดยไซเกมส์ และสร้างแอนิเมชันโดยสตูดิโอโกกูมิ เริ่มออกอากาศในเดือนกรกฎาคม พ.ศ. 2568

เรื่องย่อ
ซีรีส์นี้เป็นเรื่องราวเกี่ยวกับ คุโรโนะ มิโกะ นักเรียนมัธยมต้นที่สตรีมภายใต้ชื่อ Necronomico เธอได้เข้าไปพัวพันกับเกมความเป็นจริงเสมือน ซึ่งเธอได้สำรวจร่วมกับเพื่อนสมัยเด็กของเธออย่าง มายุซากะ มายุ และคู่แข่งของเธอ คางูระซากะ คันนะ

ตัวละคร

NAO-KICHI

การผลิตและการเปิดตัว
เนคุโรโนะมิโกะ โนะ โคซูมิกุ โฮระ โช ผลิตโดยไซเกมส์ และสร้างแอนิเมชั่นโดยสตูดิโอโกกูมิ กำกับโดยมาซาโตะ มัตสึเนะ เขียนบทโดยมาโกโตะ อูเอซุ ออกแบบตัวละครต้นฉบับโดยจิโร ซูซูกิ และอีวาน คอล เป็นผู้แต่งเพลงประกอบ โดยเริ่มออกอากาศในวันที่ 1 กรกฎาคม พ.ศ. 2568 ทางโตเกียวเอ็มเอ็กซ์และเครื่อข่ายอื่น ๆ โดยมีเพลงเปิดคือ "Kakushō-ron" (Theory of Confirmation) ร้องโดยเวอร์ชวลยูทูบเบอร์ Ryushen ในขณะที่เพลงปิดคือ "PANDORA (from Colorful Peach)" ร้องโดย Vell และร้องรับเชิญโดย Noa
# เอกเวกีนอต
เอกเวกีนอต Fute, p. 125 เป็นนิคมประเภทเมืองและศูนย์กลางการบริหารของเขตอีอุลตินสกีในเขตปกครองตนเองชูคอตคา ประเทศรัสเซีย ก่อตั้งขึ้นเมื่อปีคริสต์ศักราช 1946 มีประชากรอาศัยอยู่จำนวน 

 ลักษณะทางภูมิศาสตร์ 
เอกเวกีนอตตั้งอยู่บนชายฝั่งของอ่าวเกรสตา (ส่วนหนึ่งของทะเลเบริง) ตรงบริเวณเชิงเขาที่ซึ่งสูงประมาณ 800 เมตร (2,600 ฟุต) รวมทั้งเป็นนิคมท่าเรือที่มีความลึกของน้ำสูงสุด 35 เมตร (115 ฟุต)Alexander Spiridonov. Egvekinot-1996  เอกเวกีนอตตั้งอยู่ห่างจากมากาดัน 1,675 กิโลเมตร ห่างจากอะนาดีร์ 236 กิโลเมตร และห่างจากมอสโก 6,097 กิโลเมตร

 ข้อมูลประชากร 
 วิวัฒนาการทางจำนวนประชากรจากสำรวจสำมะโนประชากรโดยรัฐบาล ค.ศ. 1959  ค.ศ. 1970  ค.ศ. 1979  ค.ศ. 1989  ค.ศ. 2002  ค.ศ. 2010 3,015 3,360Перепись населения СССР 1970 года 1970 Census of the Soviet Union  4,657 5,478 2,413 2,790
 การขนส่ง 

 ภูมิอากาศ 
เอกเวกีนอต ซึ่งตามประวัติแล้วมีภูมิอากาศแบบทุนดราขั้วโลก (Köppen ET) ได้เปลี่ยนผ่านไปสู่ภูมิอากาศแบบกึ่งอาร์กติก (Köppen Dfc) เมื่อไม่นานมานี้เนื่องมาจากภาวะโลกร้อนอุณหภูมิเฉลี่ยต่ำกว่าจุดเยือกแข็งตั้งแต่เดือนตุลาคมไปจนถึงเดือนพฤษภาคมของปีถัดไป และอาจต่ำกว่า -20°C (−4°F) ตั้งแต่เดือนธันวาคมถึงมีนาคม ฤดูร้อนที่สั้นจะอบอุ่น อุณหภูมิเฉลี่ยในเดือนมกราคมคือ -18.1°C (−0.6°F) และอุณหภูมิเฉลี่ยในเดือนกรกฎาคมคือ 10.5°C (50.9°F) อุณหภูมิอาจสูงเกิน 20°C (68°F) ในช่วงฤดูร้อนสั้นๆ โดยเฉพาะในเดือนกรกฎาคม เมื่อวันที่ 10 กรกฎาคม 2019 อุณหภูมิถึง 30°C (86°F) เป็นครั้งแรกและครั้งเดียว โดยอุณหภูมิสูงสุดเป็นประวัติการณ์คือ 30.6°C (87.1°F)

 คลังภาพ
# พัง ชัน
คริสโตเฟอร์ ชัน พัง (เกิด 3 ตุลาคม ค.ศ. 1997) เป็นที่รู้จักในชื่อ พัง ชัน  เป็นนักร้อง, แร็ปเปอร์, นักแต่งเพลง และโปรดิวเซอร์ชาวออสเตรเลียที่ทำงานในเกาหลีใต้ ภายใต้สังกัดเจวายพีเอนเตอร์เทนเมนต์ เขาเป็นหัวหน้าวงสเตรย์คิดส์ และเป็นสมาชิกของ 3Racha ซึ่งเป็นทีมโปรดักชันภายในของสเตรย์คิดส์

พัง ชัน มีบทบาทสำคัญในการก่อตั้งสเตรย์คิดส์ โดยเป็นผู้คัดเลือกเด็กฝึกที่มีแนวทางสอดคล้องกับวิสัยทัศน์ของเขา ตั้งชื่อวง และออกแบบโลโก้ของวง รายการเรียลลิตี้ สเตรย์คิดส์ ได้บันทึกกระบวนการนี้ โดยเน้นไปที่การตัดสินใจว่า ทีมของพัง ชัน จะได้เดบิวต์ด้วยกันหรือไม่ ซึ่งแตกต่างจากรายการเอาตัวรอดทั่วไปที่ผู้บริหารของค่ายเป็นผู้กำหนดรายชื่อสมาชิก

ตั้งแต่เดือนกุมภาพันธ์ ค.ศ. 2023 เขาเป็นสมาชิกเต็มรูปแบบของสมาคมลิขสิทธิ์เพลงแห่งเกาหลี และ ณ เดือนกุมภาพันธ์ ค.ศ. 2025 เขามีเครดิตในการแต่งเพลงมากถึง 208 เพลง นอกเหนือจากการแต่งเพลงให้กับสเตรย์คิดส์แล้ว เขายังมีผลงานแต่งเพลงให้กับละครโทรทัศน์เรื่อง Pop Out Boy!, Tower of God และ Re:Revenge - In the End of Desire รวมถึงภาพยนตร์เรื่อง โดราเอม่อนเดอะมูฟวี่: ฟากฟ้าแห่งยูโทเปียของโนบิตะ และ เดดพูล & วูล์ฟเวอรีน นอกจากนี้ พัง ชัน ยังแต่งเพลงให้กับศิลปิน ได้แก่ เจโอวัน, เหยา เฉิน และ โชว์ หลัว รวมถึงร่วมงานกับศิลปินอย่าง Alesso, Sky-Hi, Tiger JK, Lil Durk และนักร้องชาวญี่ปุ่น Lisa

 หมายเหตุ
# อี โนว
อี มิน-โฮ (เกิด 25 ตุลาคม ค.ศ. 1998) เป็นที่รู้จักในชื่อ อี โนว  เป็นนักร้องและนักเต้นชาวเกาหลีใต้ เขาเป็นสมาชิกของบอยแบนด์สัญชาติเกาหลีใต้ชื่อสเตรย์คิดส์ ซึ่งก่อตั้งโดยเจวายพีเอนเตอร์เทนเมนต์ ในปี ค.ศ. 2017

 ผลงานเพลง 

 เพลง 
+ รายชื่อเพลง พร้อมอันดับชาร์ตที่เลือกมา แสดงปีที่วางจำหน่าย และชื่ออัลบั้ม ชื่อเพลง ปี อันดับสูงสุดบนชาร์ต อัลบั้ม KORDLอันดับบน Circle Download Chart:
 
 
 
 
  NZHot USWorldอันดับบน Billboard World Digital Song Sales:

 
  "Not! " 2018 —  —  —  I Am Not "Who?" —  —  —  I Am Who "Wow" 2020 —  —  12 In Life "Surfin'" 2021 29  —  —  Noeasy "Waiting for Us"  2022 25  —  —  Oddinary "Taste" 32  23  9 Maxident "Limbo"    150  —  —   SKZ-Replay "Drive" —  —  —  "Want so Bad" 2023 —  —  —   "Youth" 2024 25  —  —  Hop "Cinema" 2025 colspan="3" ''Mixtape: Dominate "—" หมายถึงเพลงที่ไม่ได้ติดชาร์ตหรือไม่ได้เผยแพร่ในภูมิภาคนั้น
# ซึงมิน
คิม ซึงมิน (เกิด 22 กันยายน ค.ศ. 2000) หรือเป็นที่รู้จักในชื่อ ซึงมิน เป็นนักร้องชาวเกาหลีใต้ เขาเป็นสมาชิกของบอยแบนด์เกาหลีใต้ชื่อสเตรย์คิดส์ ซึ่งก่อตั้งโดยเจวายพีเอนเตอร์เทนเมนต์ ในปี ค.ศ. 2017

นอกจากนี้ ซึงมินยังเคยทำหน้าที่เป็นพิธีกรในรายการ After School Club และ We K-Pop เขาได้มีส่วนร่วมในการร้องเพลงประกอบละครโทรทัศน์ของเกาหลีใต้หลายเรื่อง ได้แก่ โฮมทาวน์ ชะชะช่า, Love in Contract, The Midnight Studio และละครชุดทางโทรทัศน์เรื่อง The Potato Lab เขายังได้ร้องเพลงประกอบสำหรับนวนิยายเว็บและเว็บตูนเรื่อง I'm the Queen in this Life

 ผลงานเพลง 

 เพลง 
+ รายชื่อเพลง พร้อมอันดับชาร์ตที่เลือกมา แสดงปีที่วางจำหน่ายและอัลบั้ม ชื่อเพลง ปี  อัลบั้ม เกาหลีใต้ สหรัฐอเมริกาโลก "My Universe" 2019 — 21 In Life "Piece of a Puzzle"  2021 — — SKZ-Replay "Up All Night"  — — "Gone Away" — — Noeasy "Waiting for Us" 2022 — — Oddinary "Can't Stop"  — — Maxident "Stars and Raindrops"  — — SKZ-Replay "Snain"  2023 — — rowspan="2"  "Hold On" — — "Perfume" — —  "Respirator"  2024 —  —  "As We Are"  —  — Hop "Cinema" 2025 colspan="2"  Mixtape: Dominate "—" หมายถึงเพลงที่ไม่ติดอันดับหรือไม่ได้วางจำหน่ายในภูมิภาคนั้น

 หมายเหตุ
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่  26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอท่าคันโท, อำเภอยางตลาด, อำเภอสหัสขันธ์, อำเภอกมลาไสย, กิ่งอำเภอหนองกุงศรี, กิ่งอำเภอห้วยเม็ก และกิ่งอำเภอร่องคำ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง และกิ่งอำเภอนามน
# ชังพิน
ซอ ชัง-พิน (เกิด 11 สิงหาคม ค.ศ. 1999) เป็นที่รู้จักในชื่อ ชังพิน เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวเกาหลีใต้ เขาเป็นสมาชิกของสเตรย์คิดส์ บอยแบนด์เกาหลีใต้ภายใต้สังกัดเจวายพีเอนเตอร์เทนเมนต์ ในปี ค.ศ. 2018 และเป็นสมาชิกของ 3Racha ทีมโปรดักชันภายในของสเตรย์คิดส์และยูนิตย่อยของวง

นอกเหนือจากการทำงานกับสเตรย์คิดส์แล้ว ชังพินยังเข้าร่วมแข่งขันในรายการ Show Me the Money 9 และเคยร่วมงานกับศิลปินหลายคน รวมถึง ยุน จี-ซ็อง และแร็ปเปอร์ชาวไทย F.Hero และ มิลลิ ชังพินกลายเป็นสมาชิกเต็มตัวของสมาคมลิขสิทธิ์ดนตรีแห่งเกาหลีในเดือนกุมภาพันธ์ ค.ศ. 2023

 ผลงานเพลง 
 เพลง 
+ รายชื่อเพลง พร้อมปีที่ออกวางจำหน่าย อันดับชาร์ตที่เลือก และชื่ออัลบั้ม ชื่อเพลง ปี อันดับสูงสุดบนชาร์ต อัลบั้ม KORDLอันดับบน Circle Download Chart:

 3Racha: 
 Heyday: 
 
 
  HUN JPNCmb. JPNHot NZHot USWorldอันดับบน Billboard World Digital Song Sales:

 
 
 
 
  As lead artist "We Go" 2020 —  —  —  —  —  10 In Life "Surfin'"2021 29  —  —  —  —   — Noeasy "Piece of a Puzzle"  —  —  —  —  —   — SKZ-Replay "Doodle" 2022 —  —  —  —  —   — "Streetlight"  —  —  —  —  —   — "Up All Night"  —  —  —  —  —  — "Zone" —  —  —  —  —  — "Because"  —  —  —  —  —  — "Muddy Water" 26  —  —  —  —  — Oddinary "3Racha" 36  —  —  —  24  13 Maxident "Heyday" 118  —  —  —  —  13 Street Man Fighter Original Vol.4 Crew Songs "Snain"  2023 —  —  —  —  —  —  "Ultra" 2024 31  —  —  —  —  — Hop "Burnin' Tires" 2025 colspan="6"  Mixtape: Dominate ในฐานะศิลปินร่วม "You... Like the Wind"  2019 —  —  —  —  —  —  "My Universe" 2020 —  —  —  —  —  21 In Life "Mirror Mirror" 2021 —  —  —  —  —  —  "Just Breathe" 2022 —  15  50  50  —  11 The Debut "Maknae on Top"  —  —  —  —  —  — SKZ-Replay "VAY" 2024 —  —  —  —  —  — Gold "—" หมายถึงเพลงที่ไม่ได้ติดชาร์ตหรือไม่ได้ออกจำหน่ายในภูมิภาคนั้น
# การหากำไรจากส่วนต่างของราคา
การหากำไรจากส่วนต่างของราคา  คือการใช้ประโยชน์จากความแตกต่างของราคาในตลาด สองแห่งหรือมากกว่านั้น อย่างการทำข้อตกลงที่สอดคล้องกันเพื่อสร้างกำไรจากความแตกต่างนั้น กำไรที่ได้คือความแตกต่างระหว่างราคาตลาดที่หน่วยนั้นถูกซื้อขาย การหากำไรจากส่วนต่างของราคามีผลทำให้ราคาของสินทรัพย์เดียวกันหรือคล้ายคลึงกันในตลาดที่แตกต่างกันปรับให้เข้าหากัน
# ทัมเม็ง
ทัมเม็ง  เป็นอาหารจีนแบบญี่ปุ่นชนิดหนึ่งที่รับประทานกันในภูมิภาคคันโตเป็นหลัก

ในช่วงไม่กี่ปีที่ผ่านมาได้มีทัมเม็งที่มีลักษณะเฉพาะตามท้องถิ่นต่าง ๆ เกิดขึ้นมาใหม่ เช่น ทัมเม็งกิฟุ ทัมเม็งโอดาวาระ ทัมเม็งทากาโอะ และ ทัมเม็งโอเกฮาซามะ เป็นต้น แต่ทัมเม็งโดยทั่วไปมีพื้นฐานมาจากทัมเม็งในภูมิภาคคันโตโดยมีศูนย์กลางอยู่ที่เมืองโยโกฮามะเป็นหลัก

 ภาพรวม 
วิธีการทำทัมเม็งเริ่มจากขั้นแรกให้ทุบกระเทียมที่หั่นขวางแล้วนำไปผัด จากนั้นใส่เครื่อง เช่น ถั่วงอก กะหล่ำปลี กุยช่าย เห็ดหูหนู แคร์รอต หอมใหญ่ เนื้อหมู ฯลฯ แล้วผัดต่อไป แล้วใส่น้ำซุปที่ทำมาจากกระดูกไก่ เป็นหลัก (บางร้านอาจใช้ซุปเนื้อหมูผสมไก่) ปรุงรสด้วยเกลือ จากนั้นเคี่ยวด้วยไฟแรงจนขุ่นเล็กน้อย เพื่อสกัดรสชาติของผัก แล้วราดบนเส้นบะหมี่ที่ต้มแล้ว มักใช้พริกไทยดำบดหยาบเป็นเครื่องเทศปรุงรสแทนมากกว่าที่จะใช้พริกไทยขาว นอกจากนี้อาจใส่ส่วนประกอบเพิ่มเติมซึ่งมีความหลากหลาย เช่น ใช้มะเขือเทศเป็นส่วนผสม ปรุงรสด้วยมิโสะ หรือเติมน้ำมันพริก หรือ น้ำส้มสายชู

ต่างจากราเม็งทั่วไปที่ทำโดยใส่ผักและเครื่องต่าง ๆ ที่ทำเสร็จแล้วลงในน้ำซุป ทัมเม็งทำโดยเคี่ยวส่วนผสมไปพร้อมกับน้ำซุป ทำให้ซุปเต็มไปด้วยรสชาติของส่วนผสมมากกว่า ถือเป็นลักษณะเด่นของทัมเม็งタンメンとは｜ラーメンとの違いは？おうちで作れるレシピもご紹介！タンメンとラーメンは同じ？おすすめレシピもご紹介！

ทัมเม็งพบได้ตามร้านราเม็งและในร้านอาหารจีน ในญี่ปุ่น นอกจากนี้ยังพบได้ในร้านค้าปลีกซึ่งมีการจำหน่ายผลิตภัณฑ์ในรูปของเส้นสด และน้ำซุป รวมไปถึงเป็นบะหมี่กึ่งสำเร็จรูป และ บะหมี่ถ้วย

ทัมเม็งรับประทานในภาคตะวันออกของญี่ปุ่นเป็นหลัก ส่วนในภาคตะวันตกของญี่ปุ่นนั้นทัมเม็งไม่ค่อยเป็นที่รู้จัก西日本出身なのでタンメンというものを食べたことないのですが【え、まじで？】「タンメン(湯麺)は東日本にしかない」と知って驚く人、続出

 ประวัติศาสตร์ 
ต้นกำเนิดของทัมเม็งมีที่มาจากอาหารจีนที่ทำจากเส้นบะหมี่ใส่น้ำซุป เรียกว่า "ทางเมี่ยน"  อย่างไรก็ตาม เดิมทีในประเทศจีน คำนี้เป็นชื่อเรียกรวมอาหารที่ทำจากเส้นบะหมี่ที่กินกับน้ำซุป เนื่องจากคำว่า 湯 โดยทั่วไปหมายถึงซุปในภาษาจีน

ทัมเม็งของญี่ปุ่น ซึ่งเป็นอาหารประเภทเส้นในซุปเค็มราดด้วยผักผัด มีต้นกำเนิดมาจาก ร้านโยโกฮามะอิปปิงโกในเมืองโยโกฮามะ ซึ่งเปิดให้บริการเมื่อประมาณปี 1955 เรียกตัวเองว่าเป็นร้านที่ให้บริการ "ทัมเม็งโยโกฮามะแบบดั้งเดิม" และอ้างว่าตนเป็นต้นกำเนิดของทัมเม็ง โดยจุดเริ่มต้นมาจากพ่อครัวที่กลับมาจากแมนจูเรียซึ่งได้รังสรรค์รสชาติอาหารพื้นบ้านขึ้นมาใหม่

 แหล่งที่มา
# เจ้าชายแฟร์ดีนันโด ดยุกแห่งเจนัว (ค.ศ. 1822–1855)
เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398)  ประสูติเมื่อวันที่ 15 พฤศจิกายน พ.ศ. 2365 เป็นพระราชโอรสใน พระเจ้าการ์โล อัลแบร์โตแห่งซาร์ดิเนีย กับ มารีอา เทรีซาแห่งออสเตรีย สมเด็จพระราชินีแห่งซาร์ดิเนีย เป็นพระโสทรานุชาใน พระเจ้าวิตโตรีโอ เอมานูเอเลที่ 2 แห่งอิตาลี และเป็นพระราชปิตุลา (อาชาย) ในพระเจ้าวิตโตรีโอ เอมานูเอเลที่ 3 แห่งอิตาลี กับ พระเจ้าอามาเดโอที่ 1 แห่งสเปน พระองค์ทรงเป็นต้นราชสกุลเจนัวในราชวงศ์ซาวอย
 พระประวัติ 
174px|thumb|left|พระรูปวาดของพระองค์ ในปี พ.ศ. 2376
เจ้าชายแฟร์ดีนันโด ประสูติที่เมืองฟลอเรนซ์ เป็นพระราชโอรสพระองค์ที่สองของพระเจ้าการ์โล อัลแบร์โตแห่งซาร์ดิเนีย และ มารีอา เทรีซาแห่งออสเตรีย สมเด็จพระราชินีแห่งซาร์ดิเนียพระราชบิดาของพระองค์เป็นหัวหน้าราชวงศ์ซาวอย-การิญญาโน ซึ่งเป็นสายตระกูลของราชวงศ์ซาวอย ราชวงศ์ระดับสูงของราชวงศ์นี้ถูกยกเลิกในปี พ.ศ. 2374 ต่อมา เมื่อพระราชบิดาของพระองค์ได้สืบราชบัลลังก์เป็นกษัตริย์แห่งราชอาณาจักรซาร์ดิเนีย พระองค์จึงได้รับการสถาปนาเป็นดยุกแห่งเจนัว โดยในช่วงสงครามที่เกิดขึ้นบนคาบสมุทรอิตาลีในปี พ.ศ. 2391 - พ.ศ. 2392 เจ้าชายแฟร์ดีนันโดเป็นผู้บัญชาการกองพลทหาร หลังจากสันติภาพกลับคืนมาในอิตาลี ทรงได้รับแต่งตั้งให้เป็นผู้บัญชาการปืนใหญ่

อันเป็นผลจากการปฏิวัติอิสรภาพของซิซิลี พระองค์จึงเป็นผู้มีสิทธิได้รับการเสนอพระนามชิงราชบัลลังก์ในการเป็นกษัตริย์ของอังกฤษมากที่สุด และรัฐมนตรีอังกฤษประจำเมืองตูริน แจ้งเขาว่าพวกเขาจะรับรองให้พระองค์เป็นกษัตริย์ทันทีที่เขาขึ้นครองราชย์ เมื่อวันที่ 11 กรกฎาคม พ.ศ. 2391 สมัชชาแห่งชาติซิซิลีลงมติเป็นเอกฉันท์ที่จะมอบราชบัลลังก์ให้กับพระองค์ เมื่อคณะผู้แทนซิซิลีมาถึงเพื่อมอบราชบัลลังก์ พระองค์ไม่ได้อยู่ในกองบัญชาการของราชวงศ์เนื่องจากทรงกำลังบัญชาการกองกำลังในกองทัพ หลังจากที่ซาร์ดิเนียพ่ายแพ้ต่อกองกำลังของจักรวรรดิออสเตรีย ที่นำโดยโจเซฟ ราเดตสกี ฟอน ราเดตซ์ พระองค์ทรงรู้สึกว่าจำเป็นต้องปฏิเสธโอกาสที่จะได้เป็นกษัตริย์ของซิซิลี โดยในช่วงสงครามไครเมีย ทรงได้รับการแต่งตั้งให้เป็นผู้บังคับบัญชากองกำลังเสริมของราชอาณาจักรซาร์ดิเนีย แต่ทรงประสบปัญหาด้านพระพลานามัน ทำให้ไม่สามารถดำรงตำแหน่งดังกล่าวได้ 
176px|thumb|left|พระรูปปั้นของเจ้าชายแฟร์ดีนันโด โดยอัลฟองโซ บัลซิโค เมืองตูริน ศตวรรษที่ 19
พระพลานามัยของพระองค์ย่ำแย่ถึงขีดสุด พระองค์สิ้นพระชนม์เมื่อวันที่ 10 กุมภาพันธ์ พ.ศ. 2398 สิริพระชันษา 32 ปี พระศพถูกฝังไว้ในสุสานหลวงของมหาวิหารซูเปอร์กา เจ้าชายโทมัส พระโอรสพระชันษาเพียง 1 ขวบ ดำรงพระอิสริยยศ ดยุกที่ 2 แห่งเจนัว

 เสกสมรส 
เจ้าชายแฟร์ดีนันโด ทรงเสกสมรสกับ เจ้าหญิงเอลีซาเบ็ทแห่งซัคเซิน ผู้เป็นพระขนิษฐาใน พระเจ้าเกออร์คแห่งซัคเซิน เมื่อวันที่ 22 เมษายน พ.ศ. 2393 โดยงานเสกสมรสจัดขึ้น ณ เดรสเดิน โดยชีวิตคู่ของทั้ง 2 เป็นเรื่องของผลประโยชน์มากกว่าความรัก กระนั้น พระองค์และพระชายา มีพระบุตร คือ
มาร์เกอริตาแห่งซาวอย
เจ้าชายโทมัส ดยุกแห่งเจนัว
 อ้างอิง 
The Gentleman's Magazine. 1855. p. 303.
Littell, Eliakim; Robert S Littell. The Living Age. 1860. pp. 215, 216.
# สันนิบาตเยาวชนคอมมิวนิสต์แห่งประเทศจีน
สันนิบาตเยาวชนคอมมิวนิสต์แห่งประเทศจีน (; ย่อ: CYLC) เรียกอีกอย่างว่า สันนิบาตเยาวชนคอมมิวนิสต์จีน หรือเรียกสั้น ๆ ว่า สันนิบาตเยาวชนคอมมิวนิสต์ (ย่อ: CYL) เป็นองค์กรประชาชนของสาธารณรัฐประชาชนจีนสำหรับเยาวชนที่มีอายุระหว่าง 14 ถึง 28 ปี ดำเนินการโดยพรรคคอมมิวนิสต์จีน สันนิบาตถูกจัดระเบียบตามรูปแบบของพรรค ผู้นำคือเลขาธิการลำดับที่หนึ่ง ซึ่งเป็นสมาชิกสำรองในคณะกรรมาธิการกลางพรรคคอมมิวนิสต์จีน เลขาธิการลำดับที่หนึ่งคนปัจจุบันคืออา ตง ได้รับแต่งตั้งเมื่อเดือนพฤษภาคม ค.ศ. 2023 สันนิบาตเยาวชนคอมมิวนิสต์ยังรับผิดชอบการชี้นำกิจกรรมของผู้บุกเบิกรุ่นเยาว์ (สำหรับเด็กอายุต่ำกว่า 14 ปี)

ในอดีต สันนิบาตเยาวชนคอมมิวนิสต์จีนถูกมองว่าเป็นช่องทางที่สามารถส่งเสริมความก้าวหน้าในอาชีพของเจ้าหน้าที่พรรคคอมมิวนิสต์จีนได้ โดยเจ้าหน้าที่เหล่านี้ถูกเรียกโดยรวมว่าถวนไพ่ หรือที่รู้จักในชื่อฝ่ายสันนิบาตเยาวชน แม้เจ้าหน้าที่สันนิบาตเยาวชนที่มีชื่อเสียงจะดำรงตำแหน่งสำคัญภายในพรรคคอมมิวนิสต์จีน โดยเฉพาะอย่างยิ่งหู จิ่นเทา เลขาธิการใหญ่พรรคคอมมิวนิสต์จีน แต่อิทธิพลของสันนิบาตเยาวชนคอมมิวนิสต์ได้ลดลงภายใต้สี จิ้นผิง เลขาธิการใหญ่ฯ
# ความสัมพันธ์เซอร์เบีย–ซีเรีย
ประเทศเซอร์เบียและซีเรียคงความสัมพันธ์ทางการทูตที่สถาปนาระหว่างซีเรียกับสหพันธ์สาธารณรัฐสังคมนิยมยูโกสลาเวียใน ค.ศ. 1946
 
ประวัติ
ความสัมพันธ์ทางการทูตกับซีเรียสถาปนาขึ้นใน ค.ศ. 1946
 
ใน ค.ศ. 2008 ซีเรียสมัยพรรคบะอษ์ไม่รับรองการประกาศเอกราชฝ่ายเดียวของคอซอวอ วุก เยเรมิช รัฐมนตรีว่าการกระทรวงการต่างประเทศ เดินทางเยือนสาธารณรัฐอาหรับซีเรียใน ค.ศ. 2009 และพบกับวะลีด อัลมุอัลลิม เมื่อวันที่ 13 พฤษภาคม ค.ศ. 2009 Majed Shadoud เอกอัครราชทูตซีเรียประจำเซอร์เบีย รายงานว่าประธานาธิบดีซีเรีย บัชชาร อัลอะซัด บอกกับวุก เยเรมิช รัฐมนตรีต่างประเทศเซอร์เบียว่า ประเทศของเขายังคงคัดค้านการรับรองเอกราชของคอซอวอ Shadoud อ้างคำพูดของอัลอะซัดว่า "ซีเรียเรียกร้องให้แก้ปัญหาทางการเมืองสำหรับสถานการณ์ในบอลข่านและตะวันออกกลาง และคัดค้านการแบ่งแยกใด ๆ ในทั้งสองภูมิภาค ไม่ว่าจะด้วยเหตุผลทางศาสนา ชาติพันธุ์ หรือชาตินิยมก็ตาม" Syria "refuses to recognize Kosovo" , B92, 13 May 2009 ซีเรียสมัยพรรคบะอษ์ลงคะแนนไม่เห็นด้วยกับการที่คอซอวอเข้าร่วมยูเนสโกใน ค.ศ. 2015
 
ซีเรียเป็นสมาชิกขบวนการไม่ฝักใฝ่ฝ่ายใด ส่วนเซอร์เบียเป็นผู้สังเกตการณ์
 
 พลเมืองซีเรียในเซอร์เบีย 
ใน ค.ศ. 2023 ชาวซีเรีย 36,360 คนได้รับการลงทะเบียนในประเทศเซอร์เบีย
 
 พลเมืองเซอร์เบียในซีเรีย 
ชาวเซิร์บที่อาศัยอยู่ในซีเรียส่วนใหญ่เป็นผู้หญิงที่แต่งงานกับชาวซีเรีย และกระทรวงต่างประเทศของเซอร์เบียระบุว่ามีผู้หญิงเหล่านี้มากถึงหลายร้อยคน การแต่งงานบางส่วนเป็นมรดกตกทอดจากความสัมพันธ์ทางการเมืองและเศรษฐกิจอันแน่นแฟ้นที่เกิดขึ้นในยุคคอมมิวนิสต์ระหว่างโลกอาหรับและประเทศคอมมิวนิสต์ เช่น ยูโกสลาเวีย
 
คณะผู้แทนทางการทูตประจำ
 เซอร์เบียมีสถานทูตที่ดามัสกัส
 ซีเรียมีสถานทูตที่เบลเกรด
 
 ดูเพิ่ม 
 ความสัมพันธ์ระหว่างประเทศของประเทศเซอร์เบีย
 ความสัมพันธ์ระหว่างประเทศของประเทศซีเรีย
 ยูโกสลาเวียกับขบวนการไม่ฝักใฝ่ฝ่ายใด
 
 อ้างอิง 

 
 แหล่งข้อมูลอื่น 
 Serbian Ministry of Foreign Affairs about relations with Syria
 Embassy of Serbia in Syria
 Embassy of Syria in Serbia
 
 
ซีเรีย
Category:ความสัมพันธ์ทวิภาคีของประเทศซีเรีย
# ประเทศภูฏานในเอเชียนเกมส์ฤดูหนาว 2025
ประเทศภูฏาน เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 ภูฏานเข้าร่วมการแข่งขันเอเชียนเกมส์ฤดูหนาวเป็นครั้งแรก ทีมของภูฏานประกอบด้วยนักสกีชายในประเภทสกีลงเขา เนื่องจากเป็นนักกีฬาคนเดียวของประเทศ ดอร์จีจึงเป็นผู้ถือธงชาติในพิธีเปิด

 ผู้เข้าแข่งขัน 
ตารางด้านล่างแสดงรายชื่อนักกีฬาในแต่ละประเภทกีฬาและเพศของคณะนักกีฬาภูฏาน.

กีฬาชายหญิงรวมสกีลงเขา101รวม101

 สกีลงเขา 

ภูฏานส่งนักกีฬาสกีลงเขาผู้ชาย 1 คน เชนโช ดอร์จี ซึ่งใช้เวลาในวัยเด็กและปัจจุบันอาศัยอยู่ใน ชามอนี ประเทศฝรั่งเศส ตัวแทนของประเทศ เชนโช ดอร์จี เกิดในภูฏาน และได้รับการอุปการะเมื่ออายุ 2 ปีโดยชาวฝรั่งเศสและอาศัยอยู่ที่นั่นตั้งแต่นั้นมา 

เนื่องจากปัญหากับใบอนุญาตของ FIS ผลการแข่งขันของโดร์จิไม่ได้รวมอยู่ในรายงานอย่างเป็นทางการ สื่อของภูฏานรายงานว่าเวลาของโดร์จิจะทำให้เขาได้อันดับที่ 23 ในสลาลอมชาย
# อีอุลติน
อิลติน (,) เป็นนิคมประเภทเมืองในเขตปกครองตนเองชูคอตคาของประเทศรัสเซีย  เมื่อปี ค.ศ. 2010 นิคมดังกล่าวไม่มีประชากรอาศัยอยู่ ในช่วงที่รุ่งเรืองสูงสุดเมื่อปี ค.ศ. 1989 มีประชากรอาศัยอยู่จำนวน  นิคมแห่งนี้ก่อตั้งขึ้นเพื่อเป็นที่พักอาศัยสำหรับคนงานและเจ้าหน้าที่ฝ่ายบริหารของเหมืองดีบุกและทังสเตนในพื้นที่บริเวณนั้น โดยมีเส้นทางคมนาคมที่เชื่อมต่อกับท่าเรือในนิคมประเภทเมืองเอกเวกีนอตที่ซึ่งเส้นทางนั้นถูกสร้างขึ้นโดยนักโทษจากค่ายกูลัก นิคมประเภทเมืองแห่งนี้ถูกยุบในปี ค.ศ. 1995 เมื่อกิจการธุรกิจในการทำเหมืองของพื้นที่บริเวณนั้นขาดทุนเป็นอย่างมากจนเกินที่จะสามารถเยียวยาได้

 หมายเหตุ
# มาม็อง (เพลงลวน พ.ศ. 2568)
"มาม็อง"  เป็นเพลงโดยลวน นักร้องชาวฝรั่งเศส ซึ่งเธอประพันธ์ร่วมกับทริสต็อง ซาลวาตี เพลงนี้วางจำหน่ายเมื่อวันที่ 15 มีนาคม ค.ศ. 2025 และจะเป็นตัวแทนของในการประกวดเพลงยูโรวิชันปี 2025

 การประกวดเพลงยูโรวิชันปี 2025 

การคัดเลือกภายใน
ฟร็องส์เตเลวีซียงได้ประกาศการเข้าร่วมการประกวดเพลงยูโรวิชันปี 2025 อย่างเป็นทางการผ่านฟร็องส์เดอเมื่อวันที่ 30 สิงหาคม ค.ศ. 2024 เมื่อวันที่ 30 มกราคม ค.ศ. 2025 ลวนได้รับการประกาศอย่างเป็นทางการว่าเป็นตัวแทนของประเทศในปีนั้น เมื่อวันที่ 15 มีนาคม ค.ศ. 2025 เธอได้เปิดตัวเพลง "มาม็อง" และทำการแสดงสดครั้งแรกที่สตาดเดอฟร็องส์ในการแสดงครึ่งเวลาของการแข่งขันรักบี้ซิกซ์เนชันแชมเปียนชิปปี 2025ระหว่างฝรั่งเศสและสกอตแลนด์

 ในยูโรวิชัน 
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในฐานะสมาชิกกลุ่มประเทศ "บิ๊กไฟว์" ฝรั่งเศสจะผ่านเข้ารอบชิงชนะเลิศโดยอัตโนมัติ แต่จะต้องลงคะแนนเสียงและออกอากาศรอบรองชนะเลิศทั้งสองรอบ และทำการแสดงในรอบรองชนะเลิศใด ๆ หนึ่ง ๆ ด้วย โดยจากการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ฝรั่งเศสจะทำการแสดงในรอบรองชนะเลิศที่สอง
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งลดลงจากการเลือกตั้งครั้งก่อนเมื่อเดือนธันวาคม พ.ศ. 2500 และ การเลือกตั้งเพิ่มเติม พ.ศ. 2501 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง